चौदा जुलैला, रविवारी झालेला हा ऐतिहासिक सामना जोकोविचनं 7-6 (7-5), 1-6, 7-6 (7-4), 4-6, 13-12 (7-3) असा जिंकला आणि विजेतेपदाची ट्रॉफी आपल्याकडेच कायम ठेवली. विंबल्डन पुरुष एकेरीत जोकोविचचे हे सलग दुसरं आणि आजवरचं पाचवं विजेतेपद ठरलं. तसंच ग्रँड स्लॅम स्पर्धांमधलं जोकोविचचं हे एकेरीतलं सोळावं विजेतेपदही ठरलं. 

पण हा विजय जोकोविचला काही अगदी सहज मिळाला नाही, तर त्यासाठी त्याला फेडररनं बराच घाम गाळायला लावला. 

विंबल्डनच्या सेंटर कोर्टवर चार तास सत्तावन्न मिनिटं चाललेला हा सामना विंबल्डन पुरुष एकेरीच्या इतिहासातला सर्वांत लांबलेला अंतिम सामना ठरला. ही लढाई चुरशीची होईल अशी सर्वांनाच अपेक्षा होती, आणि ती पूर्णही झाली. 

जोकोविचचा लढाऊ खेळ

खरं तर वय आणि सध्याची कामगिरी पाहता या सामन्याआधी बहुतेक समीक्षकांनी जोकोविचचं पारडं जड असल्याचं म्हटलं होतं. 

पण प्रत्यक्ष सामन्यात फेडररची सर्व्हिस भेदण्यासाठीही त्याला अडीच तासांहून अधिक काळ वाट पाहावी लागली. फेडररनं डावावर वारंवार पकड मिळवली, त्यामुळं नोवाक अनेकदा बचावात्मक खेळताना, झगडताना दिसला.

या विजयासाठी जोकोविचला बराच घाम गाळावा लागला.

पण ... आणखी 4000 वर्णांसाठी लेख सुरू ठेवा:
झगडण्याची हीच वृत्ती आणि निर्णायक क्षणी घाव घालण्याची क्षमता जोकोविचच्या कामी आली. सामन्यातल्या तीन्ही टायब्रेकरमध्ये जोकोविचनं बाजी मारली. 

इतकंच नाही, तर त्यानं दोन मॅच पॉइंट्सही वाचवले. पाचव्या सेटमध्ये फेडरर ८-७ असा आघाडीवर होता, तेव्हा सामना जिंकण्याच्या दोन संधी फेडररकडे चालून आल्या होत्या. पण दोन्ही पॉइंट्स जिंकून जोकोविचनं तो गेमही जिंकला आणि ८-८ अशी बरोबरी साधली. पुढे १२-१२ अशी बरोबरी झाली तेव्हा नव्या नियमानुसार टायब्रेकर खेळवण्यात आला. तिथेच जोकोविचनं बाजी मारली.

जोकोविचचा यशाचा मंत्र

"अशा क्षणी मी फक्त स्वतःवरचा विश्वास कायम ठेवण्याचा प्रयत्न करतो, शांत राहतो, बॉल खेळण्यावर लक्ष केंद्रीत करतो. सर्वांत महत्त्वाच्या क्षणी, टायब्रेकरमध्ये मी माझा सर्वोत्तम खेळ केला," असं जोकोविचनं सामन्यानंतर म्हटलं. 

दुसरीकडे फेडरर ऐन मोक्याच्या क्षणी आणि टायब्रेकरमध्ये दबावाखाली येताना दिसला. कारकीर्दीतलं नववं विंबल्डन विजेतेपद मिळवून ग्रँड स्लॅम एकेरीत विजेतेपद मिळवणारा सर्वांत वयस्कर पुरुष खेळाडू ठरण्याची संधी त्याच्याकडे होती. 

पण सामना जिंकण्याच्या गमावलेल्या दोन्ही संधींची बोच फेडररला आणखी काही काळ लागत राहील. सामना संपल्यावर तो म्हणालाही, "मी हे विसरायचा प्रयत्न करेल. माझअयाकडे संधी होती तशी त्याच्याकडेही होती. आम्ही उत्तम दर्जाचं टेनिस खेळलो."

जोकोविचनं मात्र, हा सामना आपण बराच काळ लक्षात ठेवू, असं म्हटलं आहे. विंबल्डन फायनलमध्ये तीनदा फेडररशी मुकाबला करून तिन्ही वेळा त्याला हरवण्याची कामगिरीही जोकोविचच्या नावावर जमा झाली आहे.  

फेडररचं नवं रूप

पराभव झाला असला, तरी रॉजर फेडररचा या सामन्यातला खेळ विसरता येणार नाही. लागोपाठ राफेल नदाल आणि नोवाक जोकोविचसारख्या तगड्या खेळाडूंना तोंड देणं ही सोपी गोष्ट नाही. 

फेडररनं ते धाडस दाखवलं. सेमी फायनलमध्ये त्यानं राफेल नदालला हरवलं आणि मग फायनलमध्ये जोकोविचलाही अगदी कडवी टक्कर दिली. 

सामना हरल्यानंतर हताश फेडरर

फेडररचं हे वेगळं रूप त्याच्या चाहत्यांना सुखावणारं तर आहेच, शिवाय त्याच्यात अजूनही बरंच टेनिस बाकी असल्याची ग्वाही देणारं आहे. काही आठवड्यांतच तो अडतीस वर्षांचा होणार आहे, आणि ३२ वर्षांच्या जोकोविचलाही तो आव्हान देताना दिसतो आहे.  

सामन्यानंतर वयाविषयी विचारलं असता, फेडरर म्हणाला, "आशा आहे की, 37 वर्षांचे झालात म्हणजे सगळं संपलं नाही, असा विश्वास मी...